[{"text_idx": "#000004", "text": "Kuu elanikud imetlevad printsess Winteri viisakust ja lahkust ning hoolimata neiu na\u0308gu rikkuvatest armidest peetakse ta ilu veelgi hingematvamaks kui ta kasuema, kuninganna Levana oma. Winter po\u0303lgab oma kasuema ja teab, et Levana ei kiida heaks ta tundeid oma lapsepo\u0303lveso\u0303bra, na\u0308gusa paleevalvuri Jacini vastu. Kuid Winter ei ole nii no\u0303rk, kui Levana arvab, ning on aastaid salamisi kasuema soovidele vastu seisnud. Koos ku\u0308borgist mehaaniku Cinderi ja ta liitlastega vo\u0303ib Winteril olla isegi jo\u0303udu su\u0308titada revolutsioon ja vo\u0303ita so\u0303da, mis on juba liiga kaua mo\u0308llanud."}, {"text_idx": "#000005", "text": "Kuu kroonikate u\u0308livinge sari ja\u0308tkub taas pinget ja mo\u0308llu ta\u0308is osaga, mis naelutas mind ikka pikaks ajaks enda juurde. Ma to\u0303siselt pole kaua midagi nii maagilist lugenud, ilmselt on viga minus, kuna olen teinud va\u0308ikse pausi fantaasiamaailmast. Nu\u0308u\u0308d selle raamatuga olen taaskord sellel lainel ja nautisin seda lugu ta\u0308iega. Nii hea oli tuttavatele tegelastele kaasa elada ja loota kogu su\u0308damest, et headus vo\u0303idab ja kurjus saab oma teenitud karistuse. Kas nii ka la\u0308ks, seda peate ise lugedes teada saama."}, {"text_idx": "#000006", "text": "Nagu u\u0308tlesin, siis teises osas ja\u0308tkub Cinderi ja ta so\u0303prade lugu. Muidugi on ikka pahalaseks kuninganna Levana, kes on ko\u0303igi ja ko\u0303ige vastu. Kas nad suudavad koos talle vastu astuda ja su\u0308titada Luna inimestes revolutsiooni? Mis saab Jacinist ja Winterist ning muidugi ka kas Cinder jo\u0303uab oma eesma\u0308rgini? Need ku\u0308simused saavad kindlasti vastuse kui raamatut loete."}, {"text_idx": "#000007", "text": "Kindlasti on see u\u0308ks sarju, mis viib sind fantaasiamaailma ja enne lahti ei lase, kui sa oled ko\u0303ik sarja osad la\u0308bi lugenud. Minuga igatahes la\u0308ks nii ja ma ei kahetse seda. Va\u0308a\u0308rt sari ja va\u0308a\u0308rt kirjanik, keda lugeda. Nautisin ja mo\u0303nulesin ning elasin kogu hingest tegelastele vingelt kaasa. Mo\u0303ned seiklused panid ikka ka o\u0303hku ahmima, u\u0308llatusi igatahes selles loos ja\u0308tkus ku\u0308ll."}, {"text_idx": "#000008", "text": "Usun, et julgen seda sarja soovitada ka teistele, kes peavad lugu fantaasiamaailmast ja kes ei suuda sellele sarjale kuidagi vastu panna \ud83d\ude00"}, {"text_idx": "#000009", "text": "Winter(Kuukroonikate sarja 4. osa 1. raamat)(2021)"}, {"text_idx": "#000012", "text": "U\u0308ks u\u0308tlemata tore taaskohtumine oma lemmiktegelastega. Ma to\u0303siselt fa\u0308nnan Kuu kroonikate sarja ja ma ei tea miks ma varem pole viimasel ajal ilmunud osi la\u0308bi lugenud. Nu\u0308u\u0308d tegin seda ja juba alustasin ka Winteri teise osaga. U\u0308ks nauditav lugemine ja mulle va\u0308ga meeldivad nii Cinder, Scarlet kui ka Cress. Muidugi lisandub ka pisut uus tegelane Winter, kes pu\u0308u\u0308ab ka kogu jo\u0303ust teha seda, mis on vaja ja seab sellega ohtu ka oma elu. Kas to\u0303esti on sellel lool o\u0303nnelik lo\u0303pp? Kas u\u0308kskord suudetakse vo\u0303ita ka Levana? Eks seda tuleb teil ise lugeda."}, {"text_idx": "#000013", "text": "Ka selles osas ja\u0308tkus nii po\u0303nevust, seiklusi kui ka pisut ka armastust ja ro\u0303o\u0303mu. Eks ka kurbust ja viha, mis vo\u0303ib nii mo\u0303negi tegelase panna tegema pa\u0308ris hulle asju. Mulle to\u0303siselt meeldib lugeda fantaasia kirjandust ja palun ka soovitusi, mida teie mulle julgeksite soovitada? Kas on mo\u0303ni sari, mis on mul varasemast kahe silma vahele ja\u0308a\u0308nud? Nauditav lugu otsast lo\u0303puni. Kuigi algus tekitas minus ku\u0308simusi, et kas ma to\u0303esti mul on midagi vahele ja\u0308a\u0308nud, kuid mida aina edasi seda tuttavamaks ko\u0303ik sai. Nautisin lugemist ja ei suutnud kuidagi muid toimetusi teha. Nii mo\u0303nigi unetund la\u0308ks lugemise nahka, kuid ma ei kahetse seda teps mitte."}, {"text_idx": "#000014", "text": "Kindlasti u\u0308ks va\u0308a\u0308rt lugemine ja kui lugemist alustage, siis tehke seda ikka Cinderi osast, muidu ja\u0308a\u0308b to\u0303esti selline suur auk sisse ja ma ise loodan, et nii mo\u0303nigi tegevusliin jo\u0303uab ja\u0308rgmise osaga ots otsaga kokku. Pingeline ja po\u0303nev ning samas ka seikluslik ja po\u0308idlahoidmist oli ikka pa\u0308ris palju. Igati va\u0308a\u0308riline lugemine teiste ko\u0303rvale, nii va\u0308ga tahaksin endalegi seda sarja koju, et mo\u0303ne aja mo\u0308o\u0308dudes taas lugeda. Soovitan teilegi kallid so\u0303brad, usun, et te ei pea kahetsema kui seda sarja loete."}, {"text_idx": "#000015", "text": "\u201eKuu kroonikad\u201c on Marissa Meyeri viiest raamatust koosnev sari, kus uue futuristliku vo\u0303tme saavad tuntud muinasjutud Tuhkatriinust, Punamu\u0308tsikesest, Rapuntslist ja Lumivalgekesest."}, {"text_idx": "#000016", "text": "Satelliidile vangistatud, tipptasemel ha\u0308kker ja valmis maailma pa\u0308a\u0308stma \u2013 Cress ei ole tavaline ha\u0308ttasattunud preili."}, {"text_idx": "#000017", "text": "Cress kasvas u\u0308les vangina. Kaaslaseks vaid vo\u0303rguekraanid, on ta sunnitud ta\u0308itma kurja kuninganna Levana ka\u0308ske. Seekordseks u\u0308lesandeks on leida Cinder ja ja\u0308lgida ta na\u0308gusat kaasosalist keiser Kaid. Kuid kuninganna Levanal ei ole aimugi, et tagaotsitavad ja kihlatu plaanivad ta kukutada... Kui teed ristuvad ja vabaduse hind to\u0303useb, ei ole o\u0303nnelik lo\u0303pp Cressi, Scarleti ja Cinderi jaoks kunagi ka\u0308ttesaamatum tundunud."}, {"text_idx": "#000018", "text": "Oh, kus mulle meeldis see raamat va\u0308ga. Nii pingeline ja po\u0303nev, et ei suutnud u\u0308ldse ka\u0308est panna, mis siis et tegu u\u0308snagi kobaka raamatuga."}, {"text_idx": "#000019", "text": "Need u\u0308le kuuesaja leheku\u0308lje la\u0308ksid kui lennates. Nii palju erinevaid, kuid samas va\u0308rvikaid tegelasi. Seekord on peategelaseks satelliidile vangistatud, tipptasemel ha\u0308kker, kes on valmis pa\u0308a\u0308stma maailma. Ta ei ole mingisugune lumehelbeke, vaid tubli ja vapper tu\u0308druk."}, {"text_idx": "#000020", "text": "Muidugi on loos ka varematest raamatutest tuttavad Cinder ja Scarlet ka kambas. Muidugi ei puudu ka android Iko ja samuti so\u0303dur Hunt. Nendega koos seikleb ka alati hurmav ja sarmikas Thorne."}, {"text_idx": "#000021", "text": "Mulle meeldis see kamp ja eks neil ko\u0303igil olid omad saladused ja soovid. Muidugi u\u0308ks soov oli neil u\u0308hine, kukutada kuninganna Levana. Kas nad ka sellega hakkama said ja mille ko\u0303ige nimel nad pidid riskima, seda lugege ise!"}, {"text_idx": "#000022", "text": "Mulle meeldis ka see, et lugu oli nii po\u0308o\u0308raselt pingeline ja kaasahaarav, et u\u0308ks peatu\u0308kk lo\u0303ppes pauguga ja teine algas juba ja\u0308rgmisena. Kaasaelamist oli palju ja lootsin kogu su\u0308damest, et nad jo\u0303uavad oma eesma\u0308rgini. Nu\u0308u\u0308d tahaks juba va\u0308ga ja\u0308rgmist osa lugeda."}, {"text_idx": "#000023", "text": "Loodan, et to\u0303lgitakse, kui ei siis peab inglise keeles lugema. Mo\u0303tlesin isegi, et oleksin mina ka nii vinge ha\u0308kker, kui oli seda Cress. See oleks po\u0308o\u0308raselt a\u0308ge!"}, {"text_idx": "#000024", "text": "Igatahes soovitan teistelegi lugemiseks. Ko\u0303ikide eelnevate osade arvustused leiate samuti siit samast blogist. Loodan, et teilegi meeldib see sari, nii palju kui mulle!"}, {"text_idx": "#000025", "text": "\u201eKuu kroonikad\u201c on Marissa Meyeri viiest raamatust koosnev sari, kus uue futuristliku vo\u0303tme saavad tuntud muinasjutud Tuhkatriinust, Punamu\u0308tsikesest, Rapuntslist ja Lumivalgekesest.\nCinderi ja Scarleti saatused po\u0303rkuvad, kui u\u0308le Maa levib Kuulaste oht...\nMenuka Kuu kroonikate sarja teises raamatus kohtume taas ku\u0308borgist mehaaniku Cinderiga. Tu\u0308druk pu\u0308u\u0308ab vanglast pageda, kuigi selle o\u0303nnestumise korral saaks temast Ida U\u0308hendriikide ko\u0303ige tagaotsitum po\u0303genik. Teisel pool maakera on kaduma la\u0308inud Scarlet Benoit\u2019 vanaema. Kui Scarlet kohtub Hundiga \u2013 ta\u0308navavo\u0303itlejaga, kel vo\u0303ib ta vanaema asukoha kohta teavet olla \u2013, on tu\u0308druk vastumeelselt sunnitud vo\u0303o\u0303rast usaldama. Peagi tekib nende vahel seletamatu to\u0303mme. Sel ajal kui Scarlet ja Hunt u\u0308ht mo\u0303istatust lahti harutavad, ilmub koos Cinderiga nende teele ka teine. Nu\u0308u\u0308d peavad nad u\u0308heskoos pu\u0308sima sammukese eespool Kuu halastamatust kuningannast Levanast, kes ei tagane millegi ees, et na\u0308gusast prints Kaist saaks tema abikaasa, kuningas ja vang."}, {"text_idx": "#000026", "text": "Olles lugenud esimest osa Cinderist, siis ma kaua ei mo\u0303elnud ja haarasin ka Scarleti lugemisse. Ja ma ei pidanud pettuma. Nii po\u0303nev oli, et unustasin ko\u0303ik muud lood ja keskendusin ainult Scarletile ja muidugi ka juba tuttava Cinderi seiklustele."}, {"text_idx": "#000027", "text": "Mulle va\u0308ga meeldis see osa ja loodan, et saan peagi ka kolmandat osa lugeda. Loodan va\u0308ga, et ka ja\u0308rgimisi osi to\u0303lgitakse peale kolmandat. Kahju oleks, kui pooleli ja\u0308a\u0308ks. Nii hea sari lihtsalt."}, {"text_idx": "#000028", "text": "Seekordses osas seikleb Scarlet, kes peab andma endast ko\u0303ik, et leida enda vanaema ja ta vangistajate ka\u0308est pa\u0308a\u0308sta. Kui ta kohtub Hundiga, siis ta on sunnitud teda usaldama ja lootma tema abile, et nad leiaksid u\u0308heskoos tema vanaema. Mis saladused ja keeruliste ka\u0308ikudega su\u0308ndmused ja\u0308rgnevad, seda peate te ise lugema."}, {"text_idx": "#000029", "text": "Teisalt seikleb raamatus ka Cinder, olles vangistatud ja meeleheitel, peab ta leidma viisi kuidas sealt po\u0303geneda, et jo\u0303uda ja\u0308lile saladustele ja tema teed ristuvadki Scarletiga, kes annab endast ko\u0303ik, et leida mo\u0303istatusele lahendus."}, {"text_idx": "#000031", "text": "Kes tahab teada, mis saab Scarletist ja kas ta leiab oma vanaema ja mida ko\u0303ike peab ta la\u0308bi elama, siis peate ise lugema. Ma usun,et te ei kahetse seda kui seda teete. Mina ku\u0308ll mitte ja ootan juba kannatamatult, millal kolmandat osa saan lugema asuda."}, {"text_idx": "#000032", "text": "Ta\u0308nud ka Pikoprindile, kes meieni selle sarja on toonud. Loodan, et ja\u0308tkate veel selle sarja to\u0303lkimist ja usun, et teete seda."}, {"text_idx": "#000034", "text": "45. U\u0308ks raamat mo\u0303nest fantaasiasarjast"}, {"text_idx": "#000035", "text": "Maa saatus on u\u0308heainsa tu\u0308druku ka\u0308tes..."}, {"text_idx": "#000036", "text": "Cinder on Uus-Pekingi parim mehaanik ja u\u0308htlasi ku\u0308borg. Kasuema ha\u0308bistab teda igal vo\u0303imalusel ja su\u0308u\u0308distab teda kasuo\u0303e ootamatus haiguses. Kui tema elu po\u0303imub aga ootamatult vo\u0303luva prints Kai omaga, kistakse ta su\u0308ndmuste keerisesse, kus tuleb u\u0308htviisi tegeleda kurja kuninganna nurjatute plaanide ja omaenda ma\u0308slevate tunnetega."}, {"text_idx": "#000037", "text": "Cinder peab valima kohuse ja vabaduse, ustavuse ja reetmise vahel. Maa tuleviku kaitsmiseks peab ta paljastama oma mineviku su\u0308gavaimadki saladused."}, {"text_idx": "#000038", "text": "See pole sa\u0308a\u0308rane muinasjutt, millist teie armas vanaema jutustas. Ometi ei unusta te seda iialgi.\n\u201eKuukroonikad\u201c on Marissa Meyeri viiest raamatust koosnev sari, kus uue futuristliku vo\u0303tme saavad tuntud muinasjutud Tuhkatriinust, Punamu\u0308tsikesest, Rapuntslist ja Lumivalgekesest."}, {"text_idx": "#000039", "text": "Mul on senimaani emotsioonid laes. Seda lugu lugedes olin ma isegi enda peale pahane, et seda sarja varem polnud lugenud. Peategelaseks on Cinder, kes peab valima nii hea kui kurja vahel. Saladused, mis hakkavad ja\u0308rjest paljastuma, ei osanud isegi Cinder ise ette na\u0308ha. Mulle meeldis, et lugu oli ladusalt kirjutatud ja muidugi ei puudunud loost ka kuri kuninganna Levana, kes oli ko\u0303ike muud kui super hea karakter. Temas oli nii julmust kui ka vastupandamatut vaprust, kuid siiski ka kavalust ja reetlikkust. Ma ei usu, et ma selle loo nu\u0308u\u0308d suudan a\u0308ra unustada. See ja\u0308a\u0308b kindlasti mulle kauaks meelde. Loodan lugeda ka selle sarja ja\u0308rgmisi osi. Muidugi ei puudunud loost ka armastus ja kurbus. Po\u0303nev lugu ja omamoodi po\u0308o\u0308raste seiklustega lugu. Eriti po\u0303nev oli, kui Cinder parandas seda vana autot ja siis sellega so\u0303itis. Nalja sai igatahes siis ko\u0303vasti. Mulle meeldis, et lugu oli po\u0303nev ja ei tekkinud kordagi mo\u0303tet, et on igav ja edasi ei loe. Cinder vo\u0303itles nii kuidas oskas, saladus mis tema kohta paljastus, oli ko\u0303ike muud kui igav. Ta ei uskunud ise ka, et ta on see kellest teised ra\u0308a\u0308givad. Mulle meeldis ja loodan peagi ka ja\u0308rgmist osa lugeda. Muidugi oli selles loos ka kurbust. Eks praegu on mo\u0303tteid, et ostan ka endale selle sarja. Minu arvates on see sari va\u0308a\u0308rt seda, et teda ka mo\u0303ne aja mo\u0308o\u0308dudes uuesti lugeda. Soovitan ko\u0303igile!"}, {"text_idx": "#000041", "text": "Hingede sild(Cassidy Blake sarja 3.raamat)(2021)\nMeie teie vastu(Karulinna sarja 2.raamat)(2022)"}, {"text_idx": "#000048", "text": "Already have a account? Log in now."}]